Alan J. Pakula
Alan Jay Pakula (7. april, 1928 – 19. novembar, 1998) bio je američki filmski režiser, scenarist i producent poznat po svom doprinosu žanru triler filmova. Bio je nominiran za tri Oscara: za najbolji film sa filmom Ubiti pticu rugalicu (1962), najbolju režiju sa filmom Svi predsjednikovi ljudi (1976) i najbolji adaptirani scenarij sa filmom Sofijin izbor (1982). Pakula je također bio poznat po režiji njegove "trilogije paranoje" u koje spadaju Svi predsjednikovi ljudi, Klute (1971) i Pogled paralakse (1974). Bio je poznat po tome što su mnogi glumci koji su glumili u njegovim filmovima osvajali Oscare. Robert Redford o njemu rekao da je donosio "osjetljivost i intelekt u naizgled nemogućim temama". Alan J. Pakula je izgradio uspješnu karijeru koja je prekinuta njegovom smrću u saobraćajnoj nesreći 1998. godine.